Don’t Kill It

Don't Kill It er en amerikansk skrekkfilm fra 2016, regissert av Mike Mendez. Manus ble skrevet av Dan Berk og Robert Olsen. Hovedrollene ble spilt av Dolph Lundgren som Jebediah Woodley, en demonjeger som reiser til Mississippi for å slåss mot en ondsinnet demon som dreper mennesker og tar over kroppen deres.

Handlingsreferat 
På jakt etter hjort i det sørlige Mississippi oppdager og åpner Gabriels hund en liten, mystisk gylden beholder. Når Gabriel finner igjen hunden sin kort tid senere, oppfører hunden seg veldig merkelig før den angriper Gabriel voldsomt. Etter å ha skutt og drept hunden i selvforsvar, vender Gabriel hjem. Men han viser snart den samme uvanlige oppførselen, og har plutselig fått svarte øyne. I kjølvannet av å ha myrdet sin egen familie, går Gabriel til et nabohus og begynner å drepe alle han får øye på. Men han blir til slutt skutt og drept av en annen nabo, Marcus, som umiddelbart får de samme svarte øynene og deretter fortsetter på Gabriels oppførsel ved å myrde sin egen familie.

Noen få dager senere hører demonjegeren Jebediah Woodley om disse drapene på radioen. Han reiser umiddelbart til den lille byen for å undersøke situasjonen nærmere. Samtidig har FBI-agent Evelyn Pierce, som var vokst opp i det samme området, fått i oppdrag å etterforske situasjonen for mulige koblinger til innenlandsk terrorisme. Woodley reiser til den nærmeste politistasjonen for å uttrykke bekymringene sine. Imidlertid avfeier både den lokale politisjefen Dunham og Pierce Woodleys påstander om demonaktivitet. De plasserer Dunham i varetekst, siden de antar at Woodley har en eller annen form for psykisk lidelse.

Men Woodley blir senere løslatt av Pierce og Dunham. Ved en kafé i nærheten forklarer Woodley dem at demonen besetter mennesker. Hvis noen dreper den personen som er besatt av demonen, kommer demonen til å ta over den som dreper demonens tidligere vert. Woodley påstår at den eneste sikre metoden å beseire demonen på, er ved å drepe mennesket som demonen har overtatt, men samtidig begå selvmord for å hindre å bli overtatt av demonen.

Etter å ha fylt opp med nok våpen og ammunisjon reiser Woodley og Pierces til en liten hytte i skogen hvor de mistenker at demonen holder til. For å advare resten av innbyggerne arrangerer Dunham også et møte ved rådhuset sent på kvelden. Men møtet blir snart avbrutt av demonen, som dreper hele forsamlingen og skifter form til et annet menneske, før Woodley rekker å gripe inn. Imidlertid stormer FBI, som i all hemmelighet er blitt innkalt til området av Pierce, området.

Skuespillere 

 Dolph Lundgren som Jebediah Woodley
 Ryan Zweers som en ung versjon av Jebediah.
 Kristina Klebe som FBI-agent Evelyn Pierce.
 Tony Bentley som Chief Dunham.
 James Chalke som Pastor Erikson.
 Miles Doleac som Deacon Shepard.
 Otis Willard som Toby Bronson.
 Michelle West som Amber.
 Todd Farmer som Marcus.
 Dawn Ferry som Wendy.
 Thomas Owen som Jeremy.
 Billy Slaughter som FBI-agent Jackson.

Eksterne lenker 
 
 Intervju med Mike Mendez

Filmer om overnaturlige fenomener
Engelskspråklige filmer
Skrekkfilmer fra USA
Filmer fra 2016